stanford-oval/wikipedia huggingface dataset:
אליסיה ויקנדר
קריירה

את קריירת המשחק שלה החלה ויקנדר במספר תפקידים בסדרת טלוויזיה שוודיות וכן במספר סרטים קצרים. בשנת 2010 שיחקה בסרט הראשון באורך מלא הנקרא Pure. משחקה של ויקנדר בסרט זכה לשבחים והיא אף זכתה בפרס השחקנית המבטיחה בפסטיבל סטוקהולם.
בשנת 2012 הופיעה לראשונה בתפקיד משמעותי בסרט הוליוודי,  "אנה קארנינה", לצד קירה נייטלי. בנוסף כיכבה באותה שנה לצד מאדס מיקלסן בסרט "סיפור מלכותי", שייצג את שוודיה בקטגוריית הסרט הזר הטוב ביותר בטקס פרסי האוסקר באותה שנה.
בשנת 2014 שיחקה בסרט "הבן השביעי", בתפקיד אליס.
שנת 2015 הייתה שנת הפריצה של ויקנדר, כאשר כיכבה בשני סרטים מצליחים שבהם משחקה זכה לשבחים - "אקס מכינה", עליו הייתה מועמדת לפרס גלובוס הזהב ופרס באפט"א, ו"הנערה הדנית", עליו זכתה בפרס גילדת שחקני המסך ובפרס אוסקר לשחקנית המשנה הטובה ביותר. באותה שנה היא השתתפה בסרט "שם קוד מ.ל.א.ך".
ב-6 במאי 2016 הוכרז כי ויקנדר הקימה חברת הפקה בשם Vikarious יחד עם הסוכן שלה צ'ארלס קולייר. סרטה הראשון של החברה, "אופוריה", בשיתוף עם חברת ההפקות השוודית B-Reel, החלו את הצילומים בהרי האלפים באוגוסט 2016. הסרט הוא סרטה הראשון בשפה האנגלית של הבמאית השוודית ליסה לנגסת', והיה זה לשיתוף הפעולה השלישי של ויקנדר ולנגסת'. ויקנדר כיכבה בסרט לצד אווה גרין ושארלוט רמפלינג כאחיות בסכסוך שנוסעות ליעד מסתורי באירופה. בכורת הסרט הייתה בפסטיבל הסרטים הבינלאומי בטורונטו בספטמבר 2017.
בשנת 2016 שיחקה לצד מאט דיימון בסרט "ג'ייסון בורן" בבימויו של פול גרינגראס, והוא שוחרר לאקרנים ב-29 ביולי 2016 על ידי סרטי יוניברסל. לאחר מכן, היא הופיעה בעיבוד הקולנועי לרומן "אור בין האוקיינוסים" בבימויו של דרק סיאנפרנס ובכיכובו של בן זוגה, מייקל פסבנדר ושל רייצ'ל וייס. הסרט שוחרר לאקרנים ב-2 בספטמבר 2016 על ידי סרטי טאצ'סטון.
בשנת 2017 שיחקה בסרט הדרמה העצמאי "קדחת הצבעונים", לצד קארה דלווין. בשנת 2018 גילמה את דמותה של לארה קרופט בחידוש לסרט "טומב ריידר". בשנת 2019 שיחקה במותחן הפסיכולוגי "ציפור רעידת האדמה" לצדה של ריילי קיאו שביים ווש ווסטמורלנד לשירות הסטרימינג של נטפליקס. בהמשך השנה השתתפה בפרק מתוך סדרת הפנטזיה "הקריסטל האפל: עידן המרד" בשירות של נטפליקס.
בשנת 2020 גילמה ויקנדר את הפעילה הפוליטית גלוריה סטיינם בצעירותה בדרמה הביוגרפית "The Glorias" בבימויה של ג'ולי טיימור, שהוקרנה בבכורה עולמית בפסטיבל הסרטים סאנדנס בינואר 2020.
במהלך המחצית השנייה של שנת 2021, שיחקה ויקנדר במספר סרטים, בין היתר שיחקה לצד דב פאטל בפנטזיה של ימי הביניים אודות המלך ארתור, "האביר הירוק" בבימויו של דייוויד לאורי. היא גם כיכבה במותחן מקורי של שירות נטפליקס; "בקט" לצד ג'ון דייוויד וושינגטון ובבימויו של הבמאי האיטלקי פרדיננדו סיטו פילומרינו. היא גם שיחקה בסרטו של ג'סטין צ'ון "המפרץ הכחול".
פרסים

2015 פרס אוסקר לשחקנית המשנה הטובה ביותר
2023 פרס פרס נשיא הפסטיבל לקולנוע קרלובי וארי
חיים אישיים

ויקנדר התגוררה בעבר בצפון לונדון ומאז שנת 2014 היא נמצאת בזוגיות עם השחקן הגרמני-אירי מייקל פסבנדר, והשניים נישאו בטקס פרטי ב-14 באוקטובר 2017 באיביזה, ספרד. לאחר שנישאו עבר הזוג להתגורר בליסבון, פורטוגל.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | Pure | קתרינה |  |
| 2011 | The Crown Jewels | פרגנסיה פרננדז |  |
| 2012 | סיפור מלכותי | קרוליין מתילדה, נסיכת בריטניה |  |
| 2012 | אנה קארנינה | יקטרינה "קיטי" שצ'רבאצקאיה |  |
| 2013 | הרשות החמישית | אנקה דומשייט ברג |  |
| 2013 | Hotell | אריקה |  |
| 2014 | עדות נעורים | ורה בריטן |  |
| 2014 | Son of a Gun | טשה |  |
| 2014 | אקס מכינה | אווה |  |
| 2014 | הבן השביעי | אליס דין |  |
| 2015 | שם קוד מ.ל.א.ך | גבי טלר |  |
| 2015 | הנערה הדנית | גרדה וגנר |  |
| 2015 | משחק באש | אן מארי |  |
| 2016 | ג'ייסון בורן | הת'ר לי |  |
| 2016 | אור בין האוקיינוסים | איזבל גרייסמרק שרבורן |  |
| 2017 | Birds Like Us | הופו | דיבוב |
| 2017 | קדחת הצבעונים | סופיה סאנדוורט |  |
| 2017 | אופוריה | אינס |  |
| 2017 | אהבה עמוקה | דניאלה פלינדרס |  |
| 2017 | Moomins and the Winter Wonderland | מאי הקטנה | דיבוב |
| 2018 | טומב ריידר | לארה קרופט |  |
| 2019 | ציפור רעידת האדמה | לוסי פליי |  |
| 2020 | להיות גלוריה: חיי בדרכים (אנ') | גלוריה סטיינם בצעירותה |  |
| 2021 | המפרץ הכחול | קאתי לה-בלאנק |  |
| 2021 | האביר הירוק | ליידי / אסל |  |
| 2021 | בקט | אפריל |  |
| 2024 | המלכה השישית | קתרין פאר |  |
| 2024 | Rumours | סלסטין ספרול |  |
| 2024 | The Assessment | וירג'יניה |  מועמדת פרס הקולנוע הבריטי העצמאי להופעה הראשית הטובה ביותר |
| יפורסם בהמשך | Hope | יפורסם בהמשך |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | Min balsamerade mor | אבה | סרט טלוויזיה |
| 2003 | The Befallen | דראבד מורקר | פרק: "Slutet" |
| 2005 | En decemberdröm | טוני | 13 פרקים |
| 2007 | Levande föda | לינדה | 3 פרקים |
| 2008-2007 | Andra Avenyn | ג'וסן טגאברנדט ביורן | 39 פרקים |
| 2008 | Höök | קתרינה | 2 פרקים |
| 2019 | הקריסטל האפל: עידן המרד | מירה | דיבוב; פרק: "End. Begin. All the Same." |
| 2022 | אירמה ופ | מירה הרברג | מיני-סדרה |
| יפורסם בהמשך | Dial M for Murder | יפורסם בהמשך | בשלבי הפקה; גם מפיקה בפועל |
יחידת פלס

יחידת פלס (ראשי תיבות של פועלים ללא סיכון) או המפלג לחקירת תאונות עבודה היא יחידה משטרתית המשותפת למשטרת ישראל, המשרד לביטחון לאומי ולמשרד העבודה והרווחה, החוקרת תאונות עבודה. היחידה פועלת כחלק מיחידת להב 433. ראש היחידה הוא קצין בדרגת סגן ניצב.
אודות היחידה

היחידה, שהוקמה בסוף דצמבר 2018, נועדה להיות חלק מהיחידה הארצית למאבק בפשיעה הכלכלית. מטרת היחידה להעלות את רף הבטיחות בתחום העבודה בישראל בכלל, ובאתרי הבנייה בפרט.
בהודעה שפרסמו המשטרה והמשרד לביטחון פנים הוגדרה פעילות היחידה: עיסוק בגיבוש ראייה כוללת לטיפול בתופעת תאונות העבודה, חקירת אירועי תאונות עבודה חמורות וחשיפת עבירות פליליות נוספות המשיקות לתחום.
עיקר העבירות הנחקרות ביחידה הן: גרימת מוות ברשלנות, חבלה ברשלנות, המתה בקלות דעת, עבירות מרמה וזיוף ועבירות על פקודת הבטיחות בעבודה ותקנותיה.
הרכב היחידה

יחידת פלס מונה 6 חוקרים משטרתיים, 2 קציני חקירות ויחד איתם 3 מפקחי מנהל הבטיחות.
יחד עם זאת, היחידה נעזרת במומחים חיצוניים ואנשי מודיעין.
חקירות בולטות

באוקטובר 2019 עצרו חוקרי היחידה ארבעה ממנהלי חברת כח אדם שסיפקה שירות מנופאים לאתרי בנייה, בחשד למתן רישיונות מזויפים למנופאים וחקרו עשרה בני אדם נוספים בחשד למעורבות בפרשה.
ביוני 2021 יחידת פלס חקרה את מותו של הרוג קריסת פיגום חשמלי באתר ברחוב דה וינצ'י בתל אביב.
בפברואר 2022 חקרה היחידה אירוע נוסף של קריסת פיגום חשמלי, בו מצאו את מותם שני פועלי בנין אשר נפלו מגובה של כ-42 קומות באתר בנייה בתל אביב.
באוגוסט 2022 פורסם כי לאחר חודשיים של חקירה סמויה, היחידה חקרה חשוד שנעצר בחשד לכך שסיפק תעודות הסמכה לעבודה בגובה לעשרות עובדים באתרי בנייה מבלי שהוכשרו לכך.
זאת, ברקע גל של תאונות חמורות ואף קטלניות באתרי בנייה, בהן פועלים רבים שילמו בחייהם, בעיקר בשל נפילה מגובה.
במרץ 2023 קיבלה היחידה לידיה את חקירת תאונת קריסת העגורן בתחנת הכוח רוטנברג באשקלון בה נהרג אדם אחד ואדם נוסף נעדר, וזאת בנוסף לנזקים כלכליים עצומים.
הערות שוליים

↑  הוקמה יחידת חקירות משותפת למשרד העבודה והרווחה ולמשטרת ישראל, באתר זרוע העבודה
↑  גיא ליברמן, ‏הכירו את "פלס": היחידה המשטרתית לחקירת תאונות עבודה, באתר גלובס, 31 בדצמבר 2018
↑  ניצן צבי כהן, ‏עם 6 חוקרים בלבד: יחידת פלס של המשטרה מנסה למנוע כמה שיותר תאונות בניין, באתר דבר העובדים בארץ ישראל, 3 בנובמבר 2022
↑  רועי ינובסקי, פרשת המנופאים המתחזים: הוגש כתב אישום ראשון, באתר כאן 11, ‏05 בנובמבר, 2019
↑  דותן לוי, הרוג בקריסת פיגום חשמלי באתר בנייה בתל אביב, באתר כלכליסט, 20 ביוני 2021
↑   בר פלג, הפיגום קרס, ושני פועלים נפלו אל מותם מגובה של כ-40 קומות בתל אביב, באתר הארץ, 9 בפברואר 2022
↑  אלון חכמון, ‏חשד: חתם על תעודות הסמכה לעבודה בגובה לעובדי בניין - מבלי שעברו הכשרה, באתר מעריב אונליין, 31 באוגוסט 2022
↑  קריסת העגורן: מאמצי החיפושים נמשכים; מפקד המרחב קיים הערכת מצב, באתר ashdods.co.il
↑  דוד רוזנטל‏, קריסת העגורן: מאירועי הביטוח המשמעותיים בשנים האחרונות, באתר וואלה, 16 במרץ 2023
| להב 433 |
| --- | --- | --- |
| מפקדי להב 433 | יואב סגלוביץ (ינואר 2008 - ינואר 2009) • יורם הלוי (ינואר-אוקטובר 2009) • דודו מנצור (אפריל 2010 - יולי 2012) • מני יצחקי (יולי 2012 - ספטמבר 2013) • מנשה ארביב (ספטמבר 2013 - פברואר 2014) • רוני ריטמן (אוגוסט 2014 - מאי 2018) • יגאל בן שלום (מרץ 2018 - מאי 2020) • מוטי לוי (מאי 2020 - מאי 2024) • מני בנימין (ספטמבר 2024 ואילך) |  |
| יחידות בלהב 433 | אתג"ר • יאחב"ל • היחידה הארצית לחקירות הונאה • היחידה הארצית למאבק בפשיעה הכלכלית • היחידה הארצית לחקירת סוהרים • יחידת הגדעונים • יחידת הסייבר הארצית • יחידת פלס |  |
רבי אושעיא

ערך זה עוסק ברבי אושעיא רבה. אם התכוונתם לאמורא אחר בשם דומה, ראו .
| --- | --- |
 לידה:  המאה ה־3? 
 פטירה:  המאה ה־3? 
 מקום פעילות:  ארץ ישראל
 תקופת הפעילות:  דור ראשון לאמוראים
 רבותיו:  רבי חייא, בר קפרא
 תלמידיו:  ר' יוחנן
 בני דורו:  אוריגנס
 חיבוריו:  בראשית רבה 
 אב:  רבי חמא בר ביסא
 
רבי אושעיא (בתלמוד הירושלמי: רבי הושעיה רבה או רבי אושעיה בר חמה) מגדולי הדור הראשון של האמוראים בארץ ישראל, היה כהן. תלמידו של רבי חייא, הוא המשיך את מפעלו העצום של רבו בסידור שארית הברייתות שלא סודרו על ידיו. כונה "אבי המשנה".
ביוגרפיה

רבי אושעיא היה נצר למשפחת חכמים גדולים. אביו היה רבי חמא בר ביסא. הגיע למעלות גבוהות מאוד בידיעת התורה בהיותו צעיר מאוד בשנים, עד שאמרו עליו שאין חבריו יורדים לסוף דעתו כרבי מאיר. באופן חריג מאוד, הוא מוזכר בתלמוד לפני אביו, והתוספות מסבירים את הפלא בגדלותו היוצאת דופן. במסכת עירובין הוא מכונה ר' אושעיא בריבי, ורש"י פירש שהכוונה "אדם גדול בדורו". עוד משבחים את ר' אושעיא שהראשונים כפתחו של אולם והאחרונים כפתחו של היכל, ולפי אחת השיטות הראשונים הם ר' אלעזר בן שמוע והאחרונים ר' אושעיא, בעוד ר' יוחנן אומר על דורו שהוא כמלא נקב מחט סדקית.
מכיוון שזכה לראות את אביו רבי חמא וסבו רבי ביסא ולהורות יחדיו בבית מדרש אחד בפסק משותף, קרא עליהם רמי בר חמא - ”והחוט המשולש לא במהרה ינתק”.
את רוב חכמתו בתורה קיבל מרבי חייא ובר קפרא, שהיו חכמים מבית מדרשו של רבי יהודה הנשיא. הוא אף שימש מספר חכמים מביתו של רבי יהודה הנשיא.
בית מדרשו של רבי אושעיא היה בקיסריה. אחת ממסקנותיו המפורסמות של רבי אושעיא הייתה: "המנהג מבטל את ההלכה". בבית מדרשו גדלו תלמידי חכמים גדולים, מן המובהקים שבין חכמי האמוראים שבארץ ישראל.
מחתימת המשנה בידי רבי יהודה הנשיא לא נעשו יותר שינויים בנוסח המשנה,
אך הברייתות עדיין לא נערכו באופן סופי, (אף על פי שגם הברייתות נכללו בספרות התנאים) ואמוראים אחדים היו לפעמים משנים או מוסיפים שינוי כלשהו בלשון הברייתא.
מפעלם של רבי חייא ותלמידו רבי אושעיא היה סידור הברייתות. הם התקבלו בתור סמכות מכרעת עד שהחכמים שאחריהם קבעו: "כל ברייתא שלא הייתה שנויה בבית מדרשו של רבי חייא ושל רבי אושעיא משובשת היא ואל תשיבו ממנה בבית המדרש". מפעלו של רבי אושעיא ניכר בהנחת אחד מהנדבכים הבסיסיים של התלמוד, על ידי בירור הברייתות וסידורן, בצורה שיכלו לשמש אבן פינה במבנה השקלא וטריא של הגמרא. ר' אושעיא נחשב כמי שמדייק בלשון השמועות, ובמיוחד באופן כתיבת המילים (עירובין נג ע"א). יש להניח שהדבר קשור למפעלו בעריכת הברייתות.
ר' יוחנן גדול אמוראי ארץ ישראל, היה תלמידו של ר' אושעיא. מסופר שהיו לרבי אושעיא שנים עשר תלמידים. ר' יוחנן מספר שכאשר למד איתם יחד היו מתקבצים ארבעה תלמידים לשטח של אמה מרובעת כדי לשמוע היטב את דברי רבם.
ביוגרפיה > הוויכוח עם הנוצרים - והספרייה בקיסריה

לפי חוקרות וחוקרים ובהם מארן ניהוף, פולמוסים המופיעים בתלמוד ובמדרש עם "פילוסוף" וכן ויכוחים אחרים מצביעים על היכרות קרובה עם דעות אוריגנס מאבות הכנסייה הנוצרית, ודומים לרשום בכתבי אוריגנס על ויכוחים עם יהודים. ניהוף משערת שרבי הושעיה עבד במפעל התרגום ובירור הנוסח של התנ"ך בספריית פמפילוס שבקיסריה, בה עבדו יהודים נוספים, כמתועד בכתבי הנוצרים הקדומים. לעיתים אף קרה שחלק מפירושי אוריגנס והנוצרים אומצו בידי חז"ל, בלי להזכיר את מקורם.
זיהויו

יש להבחין בינו לבין אמורא בבלי שעלה לארץ ישראל, והיה תלמידם של רבי אמי. ורבי אסי, היה שולח את רבה לשאול שאלות אמוראים אחרים כגון רב חסדא
ראו גם

ברייתא דרבי אושעיא רבה
כפר הושעיה
לקריאה נוספת

בנימין לאו, "רבי אושעיא רבה", בספרו: חכמים, כרך רביעי: ממשנה לתלמוד, ידיעות ספרים, 2012, עמ' 74-62.
חיים וייס ושירה סתיו, שובו של האב הנעדר - קריאה מחודשת בסדרת סיפורים מן התלמוד הבבלי, מוסד ביאליק, 2018, עמ' 86–93
ננגישלישמה

ננגישלישמה מכיש, לפי רשימת המלכים השומרית היה מלכה השלישי של שומר, מן השושלת הראשונה של כיש.
| 0 | 1 | 2 |
| --- | --- | --- |
מלכי שומר
| הקודם:קולסינה-בל | שושלת ראשונה של כיש מאה 26 לפנה"ס | הבא:אן-טרה-אנה |
ראו גם

רשימת המלכים השומרית
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
רוזמרי האריס

| --- | --- |

רוזמרי האריס  בפסטיבל הסרטים טרייבקה בהקרנת הבכורה של הסרט "ספיידרמן 3"
 לידה:  19 בספטמבר 1927 (בת 97) Ashby, הממלכה המאוחדת 
 מדינה:  הממלכה המאוחדת, ארצות הברית 
 תקופת הפעילות:  מ-1948 
 מקום לימודים:  האקדמיה המלכותית לאמנות הדרמה (1952) 
 בן או בת זוג:  אליס ראב (4 בדצמבר 1959–1967)  ג'ון אילי (21 באוקטובר 1967–24 במרץ 2018) 
 צאצאים:  ג'ניפר אילי 
 פרסים והוקרה:  פרס עולם התיאטרון (1953)  פרס טוני לשחקן הטוב ביותר (1966)  פרס דרמה דסק לשחקנית הטובה ביותר במחזה  North Carolina Award for Fine Arts  פרס איבנינג סטנדרד לתיאטרון לשחקנית הטובה ביותר 
 פרופיל ב-IMDb
 
רוזמרי אן האריס (באנגלית: Rosemary Ann Harris; נולדה ב-19 בספטמבר 1927) היא שחקנית קולנוע ותיאטרון אנגלייה, זוכת פרס גלובוס הזהב, פרס אמי ופרס הטוני. הייתה מועמדת לפרס אוסקר לשחקנית המשנה הטובה ביותר בשנת 1994 על תפקידה בסרט "טום ואיב". השתתפה גם בתפקיד מיי פארקר בשלושת סרטי "ספיידרמן".
ביוגרפיה

האריס נולדה בעיירה אשבי שבלסטרשייר במרכז אנגליה, לאדין מאדיו פרנסס ולסטנפורד ברקלי האריס. אביה של האריס עבד עבור חיל האוויר המלכותי, ובמסגרת שליחותו התגוררו האריס ומשפחתה בהודו במהלך מרבית ילדותה. האריס למדה באקדמיה המלכותית לאמנות הדרמה בלונדון, שם למדה במשך שנה אחת. לפני שלמדה בבית הספר הופיעה האריס במספר מופעים.
לאחר שסיימה את לימודיה בלונדון עברה האריס לניו יורק, שם הופיעה במחזה "Climate of Eden" של המחזאי מוס הארט. לאחר מכן חזרה לאנגליה והופיעה בתיאטרוני וסט אנד. לאור יכולות המשחק שלה קיבלה האריס הצעה לעבוד בתיאטרון והופיעה בפני אלפי צופים ב"תיאטרון אולד ויק".
ב-1964 גילמה האריס את דמותה של אופליה במחזה "המלט" בתיאטרון המלכותי הלאומי. בשנת 1966 זכתה האריס בפרס הטוני כשגילמה את דמותה של אלינור, דוכסית אקוויטניה במחזה "אריה בחורף" בברודוויי.
בשנת 1976 קיבלה האריס את פרס אמי על הופעתה בתור הסופרת הצרפתית ז'ורז' סאנד בסדרת ה-BBC "ידועה לשימצה".
בשנת 1979 זכתה האריס בפרס גלובוס הזהב על תפקידה בסדרת דרמת המלחמה הביוגרפית "שואה: סיפורה של משפחת וייס".
סרט ראשון מפורסם בו הופיעה האריס היה ב-1978, במותחן הבדיוני "הנערים מברזיל". ב-1983 שיחקה האריס בדרמה "ארוחת הצהריים של החורש".
בשנת 1994 הייתה האריס בגיל 67 מועמדת לפרס אוסקר לשחקנית המשנה הטובה ביותר, על תפקידה בדרמה הביוגרפית "טום ואיב"; בסרט גילמה האריס את דמותה של רוז היי-ווד, אמה של הסופרת ויויאן היי-ווד אליוט (מירנדה ריצ'רדסון).
בשנת 2002 נבחרה האריס לגלם את דמותה הבדיונית של מיי פארקר, דודתו המסורה של פיטר פארקר (טובי מגוויר) בשובר הקופות של סם ריימי "ספיידרמן". האריס הופיעה באותו תפקיד גם בסרטי ההמשך "ספיידרמן 2" ו"ספיידרמן 3".
חיים אישיים

האריס נישאה פעמיים במהלך חייה. נישואיה הראשונים היו לשחקן והבמאי האמריקאי אליס ראב (אנ'), ממנו התגרשה. נישואיה השניים היו לסופר ג'ון אילי (אנ'), ממנו התאלמנה ב-2018. מנישואין אלה היא אם לבת, ג'ניפר.
פילמוגרפיה נבחרת

הנערים מברזיל (1978)
אהבה ממבט שלישי (1988)
מדשאת הקמומיל (1992) - סדרת טלוויזיה
טום ואיב (1994)
לחפש את ריצ'רד (1996)
המלט (1996)
זריחה (1999)
רואה בקלפים (2000)
ראש בראש (2001)
ספיידרמן (2002)
ספיידרמן 2 (2004)
להיות ג'וליה (2004)
ספיידרמן 3 (2007)
לפני שהשטן ידע (2007)
יש שם מישהו? (2009)
Radio Free Albemuth‏ (2010)
פילמוגרפיה נבחרת > טלוויזיה

משלחת חיפוש‏ (2022)
האריס, 1962
רוזמרי דה ויט

| --- | --- |

דה ויט, 2010
 לידה:  26 באוקטובר 1971 (בת 53) קווינס, ניו יורק, ארצות הברית
 מדינה:  ארצות הברית 
 תקופת הפעילות:  מ-2001
 מקום לימודים:  אוניברסיטת הופסטרה  Whippany Park High School 
 בן או בת זוג:  רון ליווינגסטון (2009–?) 
 מספר צאצאים:  2
 פרסים והוקרה:  פרס סטלייט לשחקנית משנה (2008) 
 פרופיל ב-IMDb
 
רוזמרי דה ויט (באנגלית: Rosemarie DeWitt; נולדה ב-26 באוקטובר 1971) היא שחקנית אמריקאית. דהוויט שיחקה את אמילי לאמאן בסדרה של פוקס "בקו העימות" בין 2006 ל-2007 לצד מי שעתיד להיות בעלה, רון ליווינגסטון. היא שיחקה את צ'רמין קריין בסדרה של שואוטיים "טרה". ב-2008, היא שיחקה את התפקיד הראשי בסרט "רייצ'ל מתחתנת", עליו קיבלה כמה פרסים ומועמדויות.
ביוגרפיה

דה ויט נולדה וגדלה בשכונה פלאשינג (אנ'), בקווינס, ניו יורק ב-26 באוקטובר 1971, בתם של רוזמארי (בראדוק) וקני דה ויט. היא נכדתו של אלוף העולם לשעבר במשקל כבד ג'יימס ג'יי בראדוק, ושיחקה תפקיד בסרט" סינדרלה מן" שמבוסס על חייו.
דה ויט התגוררה תקופה קצרה בעיירה הנובר (אנ'), ניו ג'רזי, ושם היא סיימה את לימודיה בבית הספר התיכון ויפאני פארק (אנ'), שם היא הופיעה במספר הפקות בית ספריות. לאחר מכן, היא למדה באוניברסיטת הופסטרה (אנ') בלונג איילנד, שם קיבלה תואר ראשון בלימודים יצירתיים. בעודה סטודנטית, היא גם הצטרפה לאחווה אלפא פי (אנ'). היא עברה הכשרה נוספת במרכז השחקנים בניו יורק.
קריירה > תיאטרון

דה ויט הופיעה בכמה הצגות באוף ברודוויי. תפקידים זכורים שלה הם בהצגות "דני והים הכחול", בהצגה של ג'ורג' קאופמן "The Butter and Egg Man" וב"Small Tragedy", שעליה זכה כל הקאסט בפרס אובי.
בין ה-4 במאי עד 23 במאי 2010, דה ויט הופיעה בהצגה "Family Week" בבימויו של ג'ונתן דמי. במגזין הניו יורק טיימס שיבחו אותה על הופעתה בתפקיד הראשי בטענה ש:"הופעתה היית משפיעה מאוד".
קריירה > טלוויזיה

נכון להיום, דה ויט מופיעה בסדרה של שואוטיים "טרה" בה היא משחקת את אחותה של טארה, צ'רמין. היא הופיעה בעונה הראשונה של סדרת הדגל של AMC, "מד מן" בתור מידג' דניאלס, פילגשתו הבוהמית של הדמות הראשית, דון דרייפר. היא הופיעה באחד מפרקי העונה הרביעית של הסדרה. היא כיכבה לצד רון ליווינגסטון בסדרה של FOX "בקו העימות" בין 2006–2007. בסדרה היא שיחקה את סוכנת הFBI אמילי לאמאן. היא ביצעה תפקידי אורח בסדרות חוק וסדר: מדור מיוחד, סקס והעיר הגדולה, הצילו ושוב מתאהב.
קריירה > קולנוע

דה ויט הופיעה בסרט "Margaret"‏ (2011) לצד אנה פקווין ומארק רופאלו. היא הופיעה בין היתר בסרטים: "סיגליות", "מבעד לחליפה", "חתונת סופשבוע", "המופלא החדש", Blackbird וHow I Got Lost. היא שיחקה את רייצ'ל בסרט של ג'ונתן דמי "רייצ'ל מתחתנת" (2008) לצד אן האת'וויי. על תפקידה בסרט היא זכתה בפרסי מבקרים. ב-2010, היא שיחקה את אשתו של בן אפלק בסרט "קומפני מן".
בשנת 2012 שיחקה בסרט "החיים המוזרים של טימותי גרין", סרט לכל המשפחה בכיכובם של ג'ניפר גארנר וג'ואל אדגרטון.
בשנת 2016 שיחקה בסרט המוזיקלי של הבמאי דמיאן שאזל, "לה לה לנד" לצידם של אמה סטון, ראיין גוסלינג וג'יי. קיי. סימונס.
חיים אישיים

היא הייתה נשואה לשחקן כריס מסינה בין השנים 1995 עד 2006.
ב-2 בנובמבר 2009 היא נישאה לשחקן רון ליווינגסטון שכיכב לצדה בסדרה "בקו העימות", בטקס שנערך בסן פרנסיסקו. במאי 2013 הם הודיעו שהם אימצו בת, גרייסי ג'יימס ליווינגסטון נולדה ב-29 באפריל 2013. בדצמבר 2016, בני הזוג הודיעו שהם אימצו בת נוספת, אספרנסה מיי ליווינגסטון, בשנה הקודמת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Fresh Cut Grass | אשתו של הנלי |  |
| 2005 | The Great New Wonderful | דבי |  |
| 2005 | סינדרלה מן | שרה וילסון |  |
| 2005 | Buy It Now | אמא |  |
| 2006 | The Wedding Weekend | דיינה |  |
| 2006 | Off the Black | דברה |  |
| 2007 | סיגליות (אנ') | סטוץ של מייקל |  |
| 2007 | Blackbird | די |  |
| 2008 | Afterschool | מיס ווגל |  |
| 2008 | רייצ'ל מתחתנת | רייצ'ל | מועמדת פרס אינדפנדנט ספיריט לשחקנית המשנה הטובה ביותר (אנ') (2008) |
| 2009 | Tenure | בת' |  |
| 2009 | How I Got Lost | לזלי |  |
| 2010 | קומפני מן | מגי ווקר |  |
| 2011 | פיסת גן עדן | רנה בלייר |  |
| 2011 | האחות של אחותך (אנ') | האנה | מועמדת פרס אינדפנדנט ספיריט לשחקנית המשנה הטובה ביותר (אנ') (2012) |
| 2011 | מרגרט (אנ') | מיס מארטי |  |
| 2012 | החיים המוזרים של טימותי גרין (אנ') | ברנדה בסט |  |
| 2012 | Nobody Walks | ג'ולי |  |
| 2012 | שומרים על השכונה (אנ') | אבי טראוטוויג |  |
| 2012 | אדמה מובטחת (אנ') | אליס |  |
| 2013 | Touchy Feely | אבי |  |
| 2014 | גברים, נשים וילדים (אנ') | הלן טרובי |  |
| 2014 | להרוג את השליח (אנ') | סוזן ווב |  |
| 2015 | Digging for Fire | לי |  |
| 2015 | פולטרגייסט | איימי בואן |  |
| 2016 | לה לה לנד | לורה ויילדר |  |
| 2017 | Sweet Virginia | ברנדט |  |
| 2018 | אריזונה (אנ') | קאסי פולר |  |
| 2018 | Song of Back and Neck | ריגן סטימס |  |
| 2018 | מסיבת הפרידה של ריצ'רד (אנ') | ורוניקה |  |
| 2019 | Wyrm | מרג'י |  |
| 2021 | The Same Storm | סינדי לאמסון |  |
| 2022 | ירושה בהפרעה (אנ') | ביאטריס |  |
| 2024 | Out of My Mind | דיאנה |  |
| 2024 | סמייל 2 | אליזבת ריילי |  |
| TBA | Ramona at Midlife | מנדי וולף |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | חוק וסדר: מדור מיוחד | גלוריה פאלמרה | פרק: "Victims" |
| 2003 | Queens Supreme | רונה הלר | פרק: "That Voodoo That You Do" |
| 2003 | סקס והעיר הגדולה | פרן | פרק: "Hop, Skip, and a Week" |
| 2005 | הצילו (אנ') | הת'ר | 2 פרקים |
| 2006 | שוב מתאהב (אנ') | אבי פאוול | פרק: "The Window" |
| 2006–2007 | בקו העימות (אנ') | אמילי להמן | תפקיד ראשי; 18 פרקים |
| 2007–2010 | מד מן | מידג' דניאלס | 7 פרקים |
| 2009 | Wainy Days | ג'ון | סדרת רשת; פרק: Animator" |
| 2009–2011 | טרה | שרמיין קריין | תפקיד ראשי (3 עונות); 36 פרקים |
| 2014 | אוליב קיטרידג' | רייצ'ל קולסון | 2 פרקים |
| 2016–2017 | הטייקון האחרון (אנ') | רוז בריידי | תפקיד ראשי; 9 פרקים |
| 2017 | מראה שחורה | מארי | פרק: "Arkangel" |
| 2020 | שרפות קטנות בכל מקום | לינדה מקאלו | מיני-סדרה |
| 2022 | המדרגות | קנדיס האנט זמפריני | מיני-סדרה |
| 2022–2023 | Pantheon | אלן | דיבוב; 16 פרקים |
| 2023 | פשוט ככה | קאטי | פרק: "There Goes the Neighborhood" |
| 2023 | שיעורים בכימיה | אייברי בארקר | פרק: "Introduction to Chemistry" |
| 2024 | הבנים | דפני | דמות מרכזית בעונה הרביעית |
| TBA | Little Sky |  | סדרת טלוויזיה עתידית של נטפליקס |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2002 | The Butter and Egg Man | ג'יין ווסטון | אוף ברודוויי |
| 2004 | דני והים הכחול | רוברטה | אוף ברודוויי |
| 2004 | Small Tragedy | פאני | אוף ברודוויי |
| 2005 | Swimming in the Shallows | דונה | אוף ברודוויי |
| 2010 | Family Week | קלייר | אוף ברודוויי |
הערות שוליים

↑   אורי קליין, "לה לה לנד": אחד הסרטים המלהיבים של תקופתנו, באתר הארץ, 15 בדצמבר 2016
| פרס סטלייט לשחקנית המשנה הטובה ביותר בסרט קולנוע |
| --- | --- | --- |
| דרמה (1996–2005) | קורטני לאב (1996) ‏•‏‏ ג'וליאן מור (1997) ‏•‏‏ קימברלי אליס (1998) ‏•‏‏ קלואי סביני (1999) ‏•‏‏ ג'ניפר אילי / רוזמרי האריס (2000) ‏•‏‏ ג'ניפר קונלי (2001) ‏•‏‏ אידי פאלקו (2002) ‏•‏‏ מריה בלו (2003) ‏•‏‏ ג'ינה רולנדס (2004) ‏•‏‏ לורה ליני (2005) |  |
| מוזיקלי או קומדיה (1996–2005) | דבי ריינולדס (1996) ‏•‏‏ ג'ואן קיוזאק (1997) ‏•‏‏ ג'ואן אלן (1998) ‏•‏‏ קתרין קינר (1999) ‏•‏‏ קייט הדסון (2000) ‏•‏‏ מגי סמית' (2001) ‏•‏‏ טובה פלדשו (2002) ‏•‏‏ פטרישה קלארקסון (2003) ‏•‏‏ רג'ינה קינג (2004) ‏•‏‏ רוזריו דוסון (2005) |  |
| סרט קולנוע (2006–הווה) | ג'ניפר הדסון (2006) ‏•‏‏ איימי ראיין (2007) ‏•‏‏ רוזמרי דה ויט (2008) ‏•‏‏ מוניק (2009) ‏•‏‏ ג'קי ויבר (2010) ‏•‏‏ ג'סיקה צ'סטיין (2011) ‏•‏‏ אן האת'וויי (2012) ‏•‏‏ ג'ון סקוויב (2013) ‏•‏‏ פטרישה ארקט (2014) ‏•‏‏ אליסיה ויקנדר (2015) ‏•‏‏ נעמי האריס (2016) ‏•‏‏ לואיס סמית' (2017) ‏•‏‏ רג'ינה קינג (2018) ‏•‏‏ ג'ניפר לופז (2019) ‏•‏‏ אמנדה סייפריד (2020) ‏•‏‏ קירסטן דנסט (2021) ‏•‏‏ קלייר פוי (2022) ‏•‏‏ דאווין ג'וי רנדולף (2023) ‏•‏‏ אריאנה גרנדה (2024) |  |
| --- | --- |
בקרת זהויות :  NLI: 987007429277605171  PLWABN: 9812567275905606  BIBSYS: 9034131  BNE: XX4788036  BnF: cb165470936 (data)  GND: 14099002X  ISNI: 0000 0001 2284 4843  LCCN: no2009037473  NKC: pna2018995703  NTA: 354791508  SUDOC: 149090765  VIAF: 120249081   WorldCat (עם VIAF): 120249081
מקס דספור

| --- | --- |
אין תמונה חופשית
 לידה:  13 בנובמבר 1913 ניו יורק, ארצות הברית 
 פטירה:  19 בפברואר 2018  (בגיל 104) סילבר ספרינג, ארצות הברית 
 מדינה:  ארצות הברית 
 השכלה:  ברוקלין קולג'  תיכון ניו אוטרכט 
 מעסיק:  Associated Press 
 
מקס דספור (באנגלית: Max Desfor‏; 8 בנובמבר 1913 – 19 בפברואר 2018) היה צלם אמריקאי שהתפרסם בעיקר בזכות צילומיו ממלחמת העולם השנייה וממלחמת קוריאה. הוא קיבל את פרס פוליצר עבור צילום שלו ממלחמת קוריאה, המתאר מנוסת פליטים קוריאנים מפיונגיאנג, הזוחלים על גבי הריסות גשר על נהר טאדונג בבריחתם מפני התקדמות כוחות סין הקומוניסטית.
ביוגרפיה

דספור נולד ב-8 בנובמבר 1913, בשכונת ברונקס, ניו יורק, בנם של מהגרים יהודים, אביו מרוסיה ואמו מן האימפריה האוסטרו-הונגרית. לאחר סיום לימודיו בתיכון ניו אוטרכט, הוא למד בברוקלין קולג' למשך שנה אחת ואז פרש. הוא החל לעבוד כשליח בסוכנות AP, שבה אחיו עבד בעיבוד תמונות. דספור למד בעצמו את עקרונות הצילום ונשכר על ידי הסוכנות כצלם ב-1938. בתחילה עבד בבולטימור, ושנה מאוחר יותר עבר לסניף הסוכנות שבוושינגטון הבירה.